แฟนสาวอายุ 30ปี มีประจำเดือนมา 2อาทิตติดต่อกัน หลังจากฝั่งยาคุมแบบ 3ปี เลยอยากถามว่าผิดปกติหรือครับ แฟนกลัวเป็นมะเร็งปากมดลูก เธอกลัวการมี sex เลยอยากปรึกษาว่า ควรไปหา หรือต้องปฏิบัติตัวอย่างไรบ้างคับ
สวัสดีค่ะ การฝังยาคุมเป็นวิธีการคุมกำเนิดที่มีประสิทธิภาพสูง โอกาสตั้งครรภ์น้อยกว่า 1% ยาฝังจะอยู่ได้ 3 หรือ 5 ปี ขึ้นกับชนิดยาผลข้างเคียงจากการฝังยาเช่น มีเลือดออกกระปริดกระปรอยจากช่องคลอด ประจำเดือนมาไม่สม่ำเสมอ ปวดท้อง ปวดหัว คลื่นไส้ คัดตึงเต้านมโดยเลือดที่ออกผิดปกติจากผลข้างเคียงของยาคุมนั้น ควรเป็นลักษณะกระปริดกระปรอยมาแค่ติดกางเกงใน หากมามากติดต่อกัน 2 อาทิตย์ จนชุ่มผ้าอนามัย อันนี้น่าจะเกิดจากสาเหตุอื่นร่วมด้วย เช่นเนื้องอกมดลูก ติ่งเนื้อที่ปากมดลูก การติดเชื้อที่มดลูก/ปากมดลูก/ช่องคลอด หรืออาจเป็นมะเร็งปากมดลูกก็ได้แนะนำพบสูตินรีแพทย์เพื่อตรวจภายในและทำอัลตราซาวน์หน้าท้องเพิ่มเติมค่ะขณะนี้ควรงดการมีเพศสัมพันธ์และไม่ซื้อยาปรับฮอร์โมนใดๆมารับประทานเอง